অকিঞ্চন
অকিঞ্চন (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তার প্রকৃত নাম রঘুনাথ রায়। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তার পিতা ব্রজকিশোর রায় ছিলেন বর্ধমান রাজের দেওয়ান। অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন।